ᱵᱚᱱᱟᱥᱠᱟᱱᱴᱷᱟ ᱦᱚᱱᱚᱛ

ᱵᱚᱱᱟᱥᱠᱟᱱᱴᱷᱟ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱯᱮᱜᱮᱞ ᱯᱮ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱫᱚ ᱯᱟᱞᱚᱱᱯᱩᱨ ᱨᱮ ᱢᱮᱱᱟᱜᱼᱟ ᱱᱚᱣᱟ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱦᱚᱸ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱜᱩᱡᱽᱨᱟᱛ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱟᱨ ᱯᱟᱪᱮ ᱵᱚᱱᱟᱥ ᱜᱟᱰᱟ ᱧᱩᱛᱩᱢ ᱨᱮ ᱢᱮᱱᱟᱜᱼᱟ ᱱᱚᱣᱟ ᱫᱚ ᱢᱟᱣᱩᱸᱴ ᱟᱵᱩ ᱟᱨ ᱚᱨᱟᱣᱟᱞᱤ ᱨᱮᱸᱡᱽ ᱛᱟᱞᱟ ᱛᱮ ᱜᱷᱟᱹᱴᱤ ᱞᱮᱠᱟᱛᱮ ᱥᱮᱱᱚᱜᱼᱟ, ᱱᱚᱣᱟ ᱴᱚᱴᱷᱟ ᱨᱮᱫᱚ ᱜᱩᱡᱽᱨᱟᱛ ᱨᱮᱱᱟᱜ ᱴᱟᱺᱰᱤ ᱮᱞᱟᱠᱟ ᱨᱮ ᱟᱨ ᱠᱟᱪᱪᱷ ᱞᱟᱹᱜᱤᱫ ᱛᱮ ᱨᱟᱬ ᱥᱮᱫ ᱞᱟᱸᱜᱤᱱᱟ ᱾https://banaskanthadp.gujarat.gov.in/Banaskantha/english ᱱᱚᱣᱟ ᱦᱚᱱᱚᱛ ᱫᱚ ᱚᱢᱵᱟᱡᱤ ᱢᱚᱱᱫᱤᱨ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ ᱱᱚᱣᱟ ᱟᱹᱰᱤ ᱜᱟᱱ ᱧᱮᱞᱡᱚᱝ ᱴᱷᱟᱶ ᱠᱚ ᱞᱩᱵᱷᱟᱜᱼᱟ ᱾http://palanpuronline.com ᱒᱐᱑᱑ ᱥᱟᱞ ᱫᱷᱟᱹᱵᱤᱡ, ᱵᱚᱱᱟᱥᱠᱟᱱᱴᱷᱟ ᱨᱤᱱ ᱦᱚᱲ ᱮᱞ ᱫᱚ ᱑᱓.᱒᱗% ᱥᱚᱦᱨᱤ ᱟᱨ ᱘᱖.᱗᱐% ᱫᱚ ᱫᱮᱦᱟᱛ ᱨᱮ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱑᱒᱗᱐᱓ ᱠᱤᱞᱚᱢᱤᱴᱚᱨ᱒ ᱴᱚᱴᱷᱟ ᱫᱟᱯᱟᱞ ᱟᱠᱟᱱᱟ ᱟᱨ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾

ᱚᱛᱱᱚᱜ
ᱵᱚᱱᱟᱥᱠᱟᱱᱴᱷᱟ ᱠᱚᱧᱮ ᱨᱮ ᱨᱟᱡᱚᱥᱛᱷᱟᱱ ᱯᱚᱱᱚᱛ, ᱥᱟᱢᱟᱝ ᱨᱮ ᱥᱟᱵᱚᱨᱠᱟᱸᱴᱷᱟ ᱦᱚᱱᱚᱛ, ᱯᱟᱪᱮ ᱨᱮ ᱠᱟᱪᱪᱷ ᱦᱚᱱᱚᱛ ᱟᱨ ᱮᱛᱚᱢ ᱨᱮ ᱯᱟᱴᱚᱱ ᱦᱚᱱᱚᱛ ᱟᱨ ᱢᱮᱦᱥᱟᱱᱟ ᱦᱚᱱᱚᱛ ᱥᱟᱶ ᱟᱡᱟᱜ ᱥᱤᱢᱟᱹ ᱟᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱯᱟᱞᱚᱱᱯᱩᱨ ᱟᱨ ᱫᱤᱥᱟ, ᱦᱚᱱᱚᱛ ᱨᱮᱱᱟᱜ ᱵᱟᱨᱭᱟ ᱢᱩᱬ ᱥᱚᱦᱚᱨ ᱜᱩᱡᱽᱨᱟᱛ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱟᱨ ᱱᱚᱜᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱥᱚᱲᱚᱠ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨᱼ᱑᱕ ᱦᱚᱱᱚᱛ ᱦᱚᱱᱚᱛ ᱫᱚ ᱯᱟᱴᱷᱟᱱᱠᱚᱴ, ᱟᱢᱨᱤᱛᱥᱚᱨ, ᱵᱷᱚᱴᱤᱸᱰᱟ, ᱜᱟᱝᱜᱟᱱᱚᱜᱚᱨ, ᱵᱤᱠᱟᱱᱮᱨ ᱟᱨ ᱡᱮᱥᱟᱞᱢᱮᱨ ᱟᱨ ᱠᱟᱱᱰᱞᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱨᱟᱡᱚᱥᱛᱷᱟᱱ ᱨᱮ ᱵᱤᱭᱟᱣᱟᱨ ᱫᱚ ᱜᱩᱡᱽᱨᱟᱛ ᱨᱮᱱᱟᱜ ᱨᱟᱫᱷᱚᱱᱯᱩᱨ ᱠᱷᱚᱱ ᱡᱚᱲᱟᱣ ᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱗ ᱯᱟᱞᱚᱱᱯᱩᱨ ᱟᱨ ᱰᱤᱥᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾

ᱜᱩᱡᱽᱨᱟᱛ ᱯᱚᱱᱚᱛ ᱨᱟᱡᱽᱰᱟᱦᱟᱨᱼ᱔᱑ ᱦᱚᱱᱚᱛ ᱫᱚ ᱚᱦᱢᱚᱫᱟᱵᱟᱫᱽ ᱨᱮᱱᱟᱜ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱠᱷᱚᱱ ᱡᱚᱲᱟᱜᱼᱟ, ᱯᱟᱴᱚᱱ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱙ ᱯᱟᱞᱚᱱᱯᱩᱨ ᱫᱚ ᱯᱚᱱᱚᱛ ᱨᱮᱱᱟᱜ ᱧᱩᱛᱩᱢᱟᱱ ᱧᱮᱞᱡᱚᱝ ᱴᱷᱟᱶ ᱚᱢᱵᱟᱡᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱦᱚᱱᱚᱛ ᱠᱷᱚᱱ ᱥᱮᱱᱚᱜᱟᱦ ᱮᱢᱟᱱ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱔᱑, ᱕᱔, ᱕᱖, ᱖᱓, ᱗᱒, ᱑᱒᱗, ᱑᱒᱘, ᱑᱒᱙, ᱑᱓᱐, ᱟᱨ ᱑᱓᱒ ᱢᱮᱱᱟᱜᱼᱟ ᱱᱤᱭᱟᱹ ᱯᱚᱱᱚᱛ ᱨᱮᱱᱟᱜ ᱰᱮᱦᱮᱨ ᱛᱮᱫ ᱴᱷᱟᱶ ᱠᱷᱚᱱ ᱡᱚᱲᱟᱜᱼᱟ ᱾

ᱨᱮᱞ
ᱯᱟᱞᱚᱱᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱢᱩᱢᱵᱟᱭᱼᱚᱦᱢᱚᱫᱟᱵᱟᱫᱽᱼᱡᱚᱭᱯᱩᱨᱼᱫᱤᱞᱞᱤ ᱰᱟᱦᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱟᱨ ᱱᱤᱭᱟᱹ ᱞᱮᱠᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱯᱩᱱᱭᱟ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱪᱷᱚᱯᱤ, ᱫᱤᱥᱟ, ᱫᱮᱣᱟᱨ, ᱫᱜᱟᱱᱮᱨᱟ ᱟᱨ ᱵᱷᱟᱵᱷᱚᱨ ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾

ᱩᱰᱟᱹᱱ ᱰᱟᱦᱟᱨ
 ᱰᱤᱥᱟ ᱩᱰᱟᱹᱱ ᱰᱟᱹᱦᱤ, ᱰᱤᱥᱟ, ᱵᱚᱱᱟᱥ ᱠᱟᱱᱴᱷᱟ ᱾
 ᱦᱚᱱᱚᱛ ᱨᱮᱱᱟᱜ ᱯᱟᱞᱚᱱᱯᱩᱨ ᱨᱮ ᱩᱰᱟᱹᱱ ᱯᱟᱴᱴᱤ ᱢᱮᱱᱟᱜᱼᱟ ᱾

ᱚᱦᱢᱚᱫᱟᱵᱟᱫᱽ ᱨᱮ ᱥᱟᱨᱫᱟᱨ ᱵᱷᱚᱞᱞᱚᱵᱽᱵᱷᱟᱭ ᱯᱟᱴᱮᱞ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Official website
Banaskantha District profile
DISTRICT PROFILE - Rural.nic.in
Banskantha District Panchayat - English


ᱛᱷᱚᱠ:ᱜᱩᱡᱽᱨᱟᱴ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ